Llibre Vermell
Llibre Vermell, ka Llibre Vermell de Montserrat (katalaani hääldus: [ˈʎiβɾə βəɾˈmɛʎ ðə munsəˈrat], 'Montserrati punane raamat') on Kataloonias Montserrati mäel asuva benediktlaste kloostri raamatukogus hoitav käsikirjakogumik, mis muude vagade tekstide hulgas sisaldab kümmet laulu koos nootidega. Käsikiri on koostatud 14. sajandil samas kloostris ja kuulub Lääne-Euroopa vanimate muusikakäsikirjade hulka.